|  |
| --- |
| GRB-HR |
| REPUBLIKA HRVATSKA |
| **MINISTARSTVO UNUTARNJIH POSLOVA** |
| POLICIJSKA UPRAVA BJELOVARSKO - BILOGORSKA |

\*P/15819702\*

|  |
| --- |
|  |
| KLASA: UP/I-112-01/24-03/11 |
| URBROJ: 511-02-04-24-7 |
| Bjelovar, 19. studenog 2024. |

Komisija za provedbu javnog natječaja objavljenog dana 18.10.2024. godine u Narodnim novinama br. 120/2024, na web stranicama Ministarstva pravosuđa, uprave i digitalne transformacije, Policijske uprave bjelovarsko-bilogorske i Hrvatskog zavoda za zapošljavanje, za prijam u državnu službu na neodređeno vrijeme u Ministarstvo unutarnjih poslova, Policijsku upravu bjelovarsko – bilogorsku, objavljuje

POZIV NA TESTIRANJE I RAZGOVOR

KANDIDATIMA/KINJAMA

koji/e su podnijeli/e pravodobne i potpune prijave te ispunjavaju formalne uvjete iz javnog natječaja za prijam u državnu službu na neodređeno vrijeme u Ministarstvo unutarnjih poslova, Policijsku upravu bjelovarsko-bilogorsku za radna mjesta:

1. SLUŽBA ZAJEDNIČKIH I UPRAVNIH POSLOVA

-referent (administrativni tajnik) -1 izvršitelj/ica

2. SLUŽBA ZAJEDNIČKIH I UPRAVNIH POSLOVA

ODJEL ZA TEHNIKU

-policijski tehničar (policijski tehničar za računalnu i EOP tehniku) – vježbenik -1 izvršitelj/ica

3. SLUŽBA KRIMINALISTIČKE POLICIJE

-daktilograf - 1 izvršitelj/ica

4. PP DARUVAR

- daktilograf – 1 izvršitelj/ica

5. PP GAREŠNICA

- daktilograf – 1 izvršitelj/ic

**Testiranje će se za sva radna mjesta održati dana 28. studenog 2024. godine (četvrtak) u Policijskoj upravi bjelovarsko-bilogorskoj, Bjelovar, Vlahe Paljetka 2.** Testiranje će biti organizirano u dvije grupe, prva grupa **s početkom u 09,00 sati, a druga grupa s početkom u 10,00 sati,**  a kandidati/kinjekoji/e su podnijeli/e pravodobne i potpune prijave, te ispunjavaju formalne uvjete iz natječaja o točnom vremenu testiranja biti će obaviješteni telefonskim putem.

Pravni izvori za pripremu kandidata/kinja za testiranje objavljeni su na web stranici Policijske uprave bjelovarsko-bilogorske <https://bjelovarsko-bilogorska-policija.gov.hr> istovremeno s objavom javnog natječaja.

Testiranje se sastoji od provjere znanja, sposobnosti i vještina bitnih za obavljanje poslova radnog mjesta.

Kandidati/kinje koji nisu podnijeli/e pravodobnu ili potpunu prijavu ili ne ispunjavaju formalne uvjete iz natječaja, ne smatraju se kandidatima/kinjama prijavljenim na natječaj te će im biti dostavljena pisana obavijest u kojoj će biti navedeni razlozi zbog kojih se ne smatraju kandidatom/kinjom u postupku natječaja. Obavijest će biti dostavljena putem elektroničke pošte.

**PRAVILA TESTIRANJA I RAZGOVORA (INTERVJUA)**

|  |
| --- |
| 1. Po dolasku na testiranje, od kandidata/kinja će biti zatraženo predočavanje odgovarajuće identifikacijske isprave radi provjere identiteta. Kandidati/kinje koji/e ne mogu dokazati identitet, osobe za koje je utvrđeno da nisu podnijele pravodobnu ili potpunu prijavu ili ne ispunjavaju formalne uvjete propisane javnim natječajem, ne mogu pristupiti testiranju.  ***NAPOMENA:* *Kandidati/kinje koji dođu u zgradu gdje se održava testiranje nakon vremena određenog za početak testiranja, neće moći pristupiti testiranju.***  Po utvrđivanju identiteta kandidati/kinje, će biti upućeni u prostoriju gdje će se održati testiranje.  2. Prva faza testiranja sastoji se od provjere znanja kandidata bitnih za obavljanje poslova radnog mjesta za koje je raspisan javni natječaj. Za postignute rezultate u provjeri znanja, kandidatima/kinjama se dodjeljuje od 0 do 10 bodova. Smatra se da su kandidati/kinje zadovoljili/le na testiranju ako su ostvarili/e najmanje 5 bodova.  3. Druga faza testiranja odnosi se na radna mjesta daktilografa pod red.br. 3., 4. i 5., a sastoji se od prijepisa teksta u zadanom vremenu na računalu i pisanja po diktatu. **Kandidati/kinje koji zadovolje na provjeri znanja (pisani dio testiranja), biti će upućeni na testiranje sposobnosti i vještina (prijepis teksta na računalu u zadanom vremenu i pisanje po diktatu), koje će se održati u 11:00 sati u Ekonomskoj i birotehničkoj školi Bjelovar, Poljana dr. Franje Tuđmana 9.** Druga faza testiranja također se boduje na način da se dodjeljuje od 0 do 10 bodova, a smatra se da su kandidati/kinje zadovoljili/le na testiranju ako su ostvarili/e najmanje 5 bodova.  4. Za vrijeme testiranja nije dopušteno:  - koristiti se bilo kakvom literaturom, odnosno bilješkama;  - koristiti mobitel ili druga komunikacijska sredstva;  - napuštati prostoriju u kojoj se provjera odvija bez odobrenja osobe koja provodi  testiranje;  - razgovarati s ostalim kandidatima/kinjama niti na drugi način remetiti  koncentraciju kandidata/kinja;  Ukoliko pojedini kandidat/kinja prekrši pravila biti će udaljen/a s provjere znanja, a njegov/njezin rezultat Komisija neće priznati niti ocijeniti, te će se smatrati da je odustao/la od daljnjeg postupka testiranja.  5. Na razgovor (intervju) za radna mjesta pod red. br. 1. i 2. biti će pozvani kandidati/kinje koji su zadovoljili u prvoj fazi testiranja i to kandidati/kinje koji su ostvarili ukupno najviše bodova i to 10 kandidata za svako radno mjesto. Svi kandidati koji dijele 10. mjesto nakon provedenog testiranja pozvat će se na intervju. Ukoliko je na provjerama zadovoljilo manje od 10 kandidata, na intervju će biti pozvani svi kandidati koji su zadovoljili.  Za radna mjesta pod red. br. 3., 4. i 5. biti će pozvani kandidati/kinje koji su zadovoljili i u prvoj i u drugoj fazi testiranja, i to kandidati/kinje koji su ostvarili ukupno najviše bodova i to 10 kandidata za svako radno mjesto. Svi kandidati koji dijele 10. mjesto nakon provedenog testiranja biti će pozvani na intervju. Ako je na testiranju zadovoljilo manje od 10 kandidata, na razgovor će biti pozvani svi kandidati koji su zadovoljili na testiranju.  Komisija kroz razgovor (intervju) s kandidatima/kinjama utvrđuje znanja, sposobnosti i vještine, profesionalne ciljeve i motivaciju kandidata za rad u državnoj službi, te rezultate ostvarene u njihovu dosadašnjem radu. Rezultati razgovora (intervjua) boduju se na isti način kao i testiranje, tj. svakom pojedinom kandidatu/kinji se dodjeljuje određeni broj bodova od 0 do 10. Smatrat će se da je kandidat/kinja zadovoljio/la na razgovoru (intervjuu) ako je dobio/la najmanje 5 bodova.    **Komisija će s kandidatima/kinjama koji/e su zadovoljili/e na testiranju održati razgovor (intervju) istoga dana tj. 28. studenog 2024. godine (četvrtak), u prostorijama Policijske uprave bjelovarsko- bilogorske, Bjelovar, Vlahe Paljetka 2, nakon završenog postupka testiranja, a o točnom vremenu održavanja razgovora (intervjua), kandidati/kinje će biti obaviješteni/e telefonskim putem.** |
| Komisija za provedbu javnog natječaja |
|  |